
תענית ה ע"ב



טקסט הדף מנוקד



שְׁקוּלָה כִּשְׁתַּיִם וּמַאי נִיהוּ עֲבוֹדָה זָרָה דִּכְתִיב כִּי שְׁתַּיִם רָעוֹת עָשָׂה עַמִּי אֹתִי עָזְבוּ מְקוֹר מַיִם חַיִּים לַחְצֹב לָהֶם בֹּארוֹת בֹּארוֹת נִשְׁבָּרִים וּכְתִיב בְּהוּ כִּי עִבְרוּ אִיֵּי כִתִּיִּים וּרְאוּ וְקֵדָר שִׁלְחוּ וְהִתְבּוֹנְנוּ מְאֹד וְגוֹ' הַהֵימִיר גּוֹי אֱלֹהִים וְהֵמָּה לֹא אֱלֹהִים וְעַמִּי הֵמִיר כְּבוֹדוֹ בְּלוֹא יוֹעִיל


תָּנָא כּוּתִיִּים עוֹבְדִים לָאֵשׁ וְקֵדָרִיִּים עוֹבְדִין לַמַּיִם וְאַף עַל פִּי שֶׁיּוֹדְעִים שֶׁהַמַּיִם מְכַבִּין אֶת הָאֵשׁ לֹא הֵמִירוּ אֱלֹהֵיהֶם וְעַמִּי הֵמִיר כְּבוֹדוֹ בְּלוֹא יוֹעִיל


וַאֲמַר לֵיהּ רַב נַחְמָן לְרַבִּי יִצְחָק מַאי דִּכְתִיב וַיְהִי כַּאֲשֶׁר זָקֵן שְׁמוּאֵל וּמִי סִיב שְׁמוּאֵל כּוּלֵּי הַאי וְהָא בַּר חֲמִישִּׁים וּשְׁתַּיִם הֲוָה דְּאָמַר מָר מֵת בַּחֲמִישִּׁים וּשְׁתַּיִם שָׁנָה זֶהוּ מִיתָתוֹ שֶׁל שְׁמוּאֵל הָרָמָתִי


אֲמַר לֵיהּ הָכִי אָמַר רַבִּי יוֹחָנָן זִקְנָה קָפְצָה עָלָיו דִּכְתִיב נִחַמְתִּי כִּי הִמְלַכְתִּי אֶת שָׁאוּל אָמַר לְפָנָיו רִבּוֹנוֹ שֶׁל עוֹלָם שְׁקַלְתַּנִי כְּמֹשֶׁה וְאַהֲרֹן דִּכְתִיב מֹשֶׁה וְאַהֲרֹן בְּכֹהֲנָיו וּשְׁמוּאֵל בְּקֹרְאֵי שְׁמוֹ מָה מֹשֶׁה וְאַהֲרֹן לֹא בָּטְלוּ מַעֲשֵׂה יְדֵיהֶם בְּחַיֵּיהֶם אַף אֲנִי לֹא יִתְבַּטֵּל מַעֲשֵׂה יָדַי בְּחַיַּי


אָמַר הַקָּדוֹשׁ בָּרוּךְ הוּא הֵיכִי אֶעֱבֵיד לֵימוּת שָׁאוּל לָא קָא שָׁבֵיק שְׁמוּאֵל לֵימוּת שְׁמוּאֵל אַדְּזוּטַר מְרַנְּנִי אַבָּתְרֵיהּ לָא לֵימוּת שָׁאוּל וְלָא לֵימוּת שְׁמוּאֵל כְּבָר הִגִּיעָה מַלְכוּת דָּוִד וְאֵין מַלְכוּת נוֹגַעַת בַּחֲבֶרְתָּהּ אֲפִילּוּ כִּמְלֹא נִימָא


אָמַר הַקָּדוֹשׁ בָּרוּךְ הוּא אַקְפִּיץ עָלָיו זִקְנָה הַיְינוּ דִּכְתִיב וְשָׁאוּל יוֹשֵׁב בַּגִּבְעָה תַּחַת הָאֶשֶׁל בָּרָמָה וְכִי מָה עִנְיַן גִּבְעָה אֵצֶל רָמָה אֶלָּא לוֹמַר לְךָ מִי גָּרַם לְשָׁאוּל שֶׁיָּשַׁב בַּגִּבְעָה שְׁתֵּי שָׁנִים וּמֶחֱצָה תְּפִלָּתוֹ שֶׁל שְׁמוּאֵל הָרָמָתִי


וּמִי מִידְּחֵי גַּבְרָא מִקַּמֵּי גַּבְרָא אִין דְּאָמַר רַבִּי שְׁמוּאֵל בַּר נַחְמָנִי אָמַר רַבִּי יוֹחָנָן מַאי דִּכְתִיב עַל כֵּן חָצַבְתִּי בַּנְּבִיאִים הֲרַגְתִּים בְּאִמְרֵי פִי בְּמַעֲשֵׂיהֶם לֹא נֶאֱמַר אֶלָּא בְּאִמְרֵי פִי אַלְמָא מִידְּחֵי גַּבְרָא מִקַּמֵּי גַּבְרָא


רַב נַחְמָן וְרַבִּי יִצְחָק הֲווֹ יָתְבִי בִּסְעוּדְתָּא אֲמַר לֵיהּ רַב נַחְמָן לְרַבִּי יִצְחָק לֵימָא מָר מִילְּתָא אֲמַר לֵיהּ הָכִי אָמַר רַבִּי יוֹחָנָן אֵין מְסִיחִין בִּסְעוּדָה שֶׁמָּא יַקְדִּים קָנֶה לְוֶשֶׁט וְיָבֹא לִידֵי סַכָּנָה


בָּתַר דִּסְעוּד אֲמַר לֵיהּ הָכִי אָמַר רַבִּי יוֹחָנָן יַעֲקֹב אָבִינוּ לֹא מֵת אֲמַר לֵיהּ וְכִי בִּכְדִי סְפַדוּ סַפְדָּנַיָּא וַחֲנַטוּ חָנְטַיָּיא וּקְבַרוּ קַבָּרַיָּיא אֲמַר לֵיהּ מִקְרָא אֲנִי דּוֹרֵשׁ שֶׁנֶּאֱמַר וְאַתָּה אַל תִּירָא עַבְדִּי יַעֲקֹב נְאֻם ה' וְאַל תֵּחַת יִשְׂרָאֵל כִּי הִנְנִי מוֹשִׁיעֲךָ מֵרָחוֹק וְאֶת זַרְעֲךָ מֵאֶרֶץ שִׁבְיָם מַקִּישׁ הוּא לְזַרְעוֹ מָה זַרְעוֹ בַּחַיִּים אַף הוּא בַּחַיִּים


אָמַר רַבִּי יִצְחָק כׇּל הָאוֹמֵר רָחָב רָחָב מִיָּד נִקְרֵי אֲמַר לֵיהּ רַב נַחְמָן אֲנָא אָמֵינָא וְלָא אִיכְפַּת לִי אֲמַר לֵיהּ כִּי קָאָמֵינָא בְּיוֹדְעָהּ וּבְמַכִּירָהּ (וּבְמַזְכִּיר אֶת שְׁמָהּ)


כִּי הֲווֹ מִיפַּטְרִי מֵהֲדָדֵי אֲמַר לֵיהּ לִיבָרְכַן מָר אֲמַר לֵיהּ אֶמְשׁוֹל לְךָ מָשָׁל לְמָה הַדָּבָר דּוֹמֶה לְאָדָם שֶׁהָיָה הוֹלֵךְ בַּמִּדְבָּר וְהָיָה רָעֵב וְעָיֵף וְצָמֵא וּמָצָא אִילָן שֶׁפֵּירוֹתָיו מְתוּקִין וְצִלּוֹ נָאֶה וְאַמַּת הַמַּיִם עוֹבֶרֶת תַּחְתָּיו אָכַל מִפֵּירוֹתָיו וְשָׁתָה מִמֵּימָיו וְיָשַׁב בְּצִילּוֹ


וּכְשֶׁבִּיקֵּשׁ לֵילֵךְ אָמַר אִילָן אִילָן בַּמָּה אֲבָרֶכְךָ אִם אוֹמַר לְךָ שֶׁיְּהוּ פֵּירוֹתֶיךָ מְתוּקִין הֲרֵי פֵּירוֹתֶיךָ מְתוּקִין שֶׁיְּהֵא צִילְּךָ נָאֶה הֲרֵי צִילְּךָ נָאֶה שֶׁתְּהֵא אַמַּת הַמַּיִם עוֹבֶרֶת תַּחְתֶּיךָ הֲרֵי אַמַּת הַמַּיִם עוֹבֶרֶת תַּחְתֶּיךָ אֶלָּא יְהִי רָצוֹן שֶׁכׇּל נְטִיעוֹת שֶׁנּוֹטְעִין מִמְּךָ




רש"י



 ששקולה כשתים. דכותיים וקדריים כדמפרש שהרעו משניהן לא הבינו מהן דכותיים וקדרים אע''פ שיראתם פחותה לא רצו להמיר ועמי המירו באחר ולא עוד אלא בלא יועיל: והאמר מר. במועד קטן (דף כח.) זו מיתתו של שמואל הרמתי ולא כרת היא במסכת שמחות (פ''ג) מפרש מת בכך שנים זו היא מיתת כרת בכך וכך זו היא מיתת אסכרה: ימיו של שמואל נ''ב שנה. דכתיב עד יגמל הנער וגו' דשיבירי''ר בלע''ז וכ''ד חדשים נקרא תינוק וכתיב (שמואל א א) וישב שם עד עולם עולמו של לוי חמשים שנה שנאמר (במדבר ח) ומבן חמשים שנה ישוב מצבא העבודה (בבכורות) ירושלמי ובסדר עולם תמצא כשני דפין תוספת על זה: קפצה. הלבין שערו: נחמתי. ורצה הקב''ה הוא להורגו מיד: שקלתני כמשה ואהרן דכתיב משה ואהרן בכהניו ושמואל בקוראי שמו וגו'. שוין הן: מעשה ידיהן. יהושע אף הוא היה תלמידו של אהרן כדאמרי' בעירובין (דף נד:) יצא משה ושנה להן אהרן פירקו: כי זוטר. בחור: מרנני כולי עלמא אבתריה. דאמרי מדמית זוטר שמא ח''ו עבירה היתה בו: וכי מה ענין גבעת בנימין אצל רמה. בהר אפרים: שישב ב' שנים ומחצה. כדמפרש בסדר עולם שמלך מחצית שנת עשתי עשרה ושנים עשרה ושלשה עשר ושמואל מת בתוך שנת שלש עשרה לסוף שמונה חדשים: מי מידחי גברא כו'. דאידחי שמואל מקמי דוד: במעשיהם לא נאמר. דמשמע בעבור חטא: אלא באמרי פי. מפני דבר שגזרתי כגון האי מעשה דשמואל: שמא יקדים קנה. כשיוציא הקול נפתח אותו כובע שעל פי הקנה ונכנס בו המאכל ומסתכן ולפיכך לא אומר לך כלום מאכל ומשתה הולך דרך הושט: ה''ג לימא לן מר מידי. ולא גרסינן חד לחבריה: לא מת. אלא חי הוא לעולם: בכדי. וכי בחנם ספדו ספדיא וחנטו חנטיא דכתיב ביה (בראשית נ) ויחנטו (אותו) ויספדו (לו): מקרא אני דורש. והאי דחנטו חנטיא סבורים היו שמת: מה זרעו בחיים. כשהוא מקבץ את ישראל מארץ שבים החיים הוא מקבץ שהן בשבי שהמתים אינן בשבי: אף הוא בחיים. שיביאנו בגולה כדי לגאול את בניו לעיניו כמו שמצינו במצרים וירא ישראל וגו' ודרשינן ישראל סבא ודחנטו חנטיא נדמה להם שמת אבל חי היה: כל האומר רחב רחב מיד נקרי. נעשה בעל קרי: לא איכפת לי. איני חושש: ביודעה. היינו נמי מכירה: כי הוה מיפטר. רב נחמן מרב יצחק: והיה צילו נאה. שזה צריך לאדם עייף לנוח תחתיו: ופירותיו מתוקין. לרעב: ואמת המים. לצמא: 

תוספות



 ומי סיב שמואל והא בר נ''ב שנין הוה וכו'. ועתה (אפי') חיי שמואל נ''ב שנה שהרי בשנה ראשונה שהיה עלי ממונה לכ''ג נולד שמואל כדכתיב (שמואל א א) ועלי יושב כלומר אותו יום נתיישב ונתמנה ועלי היה נביא ושופט ארבעים שנה כדמפרש בקרא ושמואל היה נביא ושופט י' שנים קודם מלכות שאול כדאיתא בסדר עולם נמצא שהיה שמואל בן מ''ט שנה כשפסק מלהיות שופט וחצי שנה שבשנה ראשונה שהיה עלי נביא נולד ותרתין שנין ופלגא דשאול המלך הרי נ''ב שנין ולהכי קא פריך ומי סיב ומורי ש''י חשיב הני ארבעים שנה דעלי קודם שנשבה הארון ובאותו יום שנשבה מת כדכתיב ויהי כהזכירו ארון האלהים ויפול אחורנית ותשבר מפרקתו וגו' והארון היה בבית אבינדב בגבעה עשרים שנה כדכתיב (שמואל א ז) וירבו הימים ויהיו עשרים שנה וינהו כל בית ישראל אחרי ה' ומיד כשמלך דוד בירושלים דהיינו לאחר כשמלך בחברון שבע שנים ומחצה הביאו לשם צא וחשוב ארבעים שחיה עלי עם עשרים שנה שהיה הארון בבית אבינדב היינו ששים נמצא שהיה ששים שנה משנולד שמואל עד שבא הארון בירושלים אע''ג דנולד בשנה הראשונה א''כ נכי לפחות חצי שנה . דהריון אותן שבעה חדשים היה הארון בשדה פלשתים דלא קא חשיב ומלי' להנהו דשעת הריון נמצא שהיה שמונה שנים ממיתת שמואל עד שבא הארון לירושלים שהרי היה ששה חדשים ממיתת שמואל קודם שמשחו דוד למלך בחברון ומלך שם שבע שנים ומחצה ומיד מלך בירושלים והביא הארון ועתה הסר שמונה שנים מן ששים שנים שהיה משנולד שמואל עד הבאת הארון וישאר נ''ב שנים: יעקב אבינו לא מת. וכן משמע דכתיב ויגוע ולא כתיב וימת כדמפרש בסוטה (דף יג.) גבי מעשה דחושים: ביודעה ומכירה קאמינא. פי' ביודעה שבא עליה ומכירה שראה אותה: 

רבינו חננאל

והפיצותי אותך בגוים וזריתיך בארצות והתימותי טומאתך ממך ונחלת בך לעיני גוים וידעת כי אני ה'.



א"ל הכי אמר ר' יוחנן עבירה אחת שיש בה שתי רעות ומאי ניהו ע"ז שנאמר כי שתים רעות עשה עמי אותי עזבו והלכו אל הגלולים כי עברו איי כתיים גו' עד ועמי המיר כבודו בלא יועיל. ותוב בעא מיניה כתיב ויהי כי זקן שמואל מי קא סיב כולי האי והאמר מר במסכת מועד במשקין מת בן חמשים שנה זו היא מיתתו של שמואל הרמתי א"ל הכי אמר ר' יוחנן זקנה הקפיץ הקב"ה עליו שנאמר (ויהי כי זקן שמואל) נחמתי כי המלכתי את שאול למלך. ויחר לשמואל ויזעק אל ה' כל הלילה אמר לפניו רבש"ע שקלתני כמשה ואהרן כו'.



עד מי גרם לשאול לישב שתי שנים ומחצה בגבעה תפלתו של שמואל הרמתי.



וכי מידחי גברא מקמי גברא אין שנאמר חצבתי בנביאים הרגתים באמרי פי במעשיהם לא נאמר אלא באמרי פי אלמא מדחי גברא מקמי גברא. אין אומרים דבר הלכה בסעודה שמא יקדים קנה לושט ויבא לידי סכנה (ותתקל הסעודה) בתר דסעיד א"ל הכי אמר ר' יוחנן יעקב אבינו לא מת שנאמר כי הנני מושיעך מרחוק ואת זרעך מארץ שבים וגו' מקיש יעקב לזרעו מה זרעו בחיים אף הוא בחיים.





רבינו גרשום

ומאי ניהו ע"ז דכתיב פן תשחיתון ועשיתם פסל ואמר כל מקום שנאמר השחתה אינו אלא דבר ערוה וע"ז. ע"א. מאי נינהו ע"ז כלומר כשהוא עובד הני תרי ע"ז דקדריים וכותיים ומנלן דהאי קרא כי שתים רעות משמע ע"ז כתיב הכא כו':



לא בטלו מעשה ידיהן בחייהן. משכן:



מרנני כל עם אבתריה. דאמרי לפי שחטא מת בחור. קפצה עליו זקנה דלא רנני עליה דסבר זקן הוא. אלא באמרי פי כגון שמואל:



ביודעה ומכירה:





מהרש"א - חידושי הלכות

בפירש"י בד"ה והאמר מר כו' מיתתו של שמואל הרמתי ולא מיתת כרת כו' ובד"ה שקלתני כו' מעשה ידיהן יהושע כו' הד"א אהרן פרקו הס"ד ובד"ה שישב ב' שנים כו' מחצית שנת עשתי עשר וי"ב כו' עכ"ל כצ"ל היינו מתחילת מלכותו של שמואל משמת עלי כמ"ש התוס' וק"ל:


תוס' בד"ה ומי סיב כו' א"כ נכי לפחות חצי שנה כו' ח' שנים ממיתת שמואל עד שבא כו' עכ"ל כצ"ל מ"ש נכי לפחות חצי שנה כו' בפ"ק דר"ה אמרינן דשמואל נולד לו' חדשים וב' ימים מדכתיב ויהי לתקופת הימים וגו' וק"ל:





מהרש"א - חידושי אגדות

ע"ב ומאי  ניהו ע"ז כו' בגודל עון ע"ז כבר אמר שהיא שקולה ככל התורה אבל הכא לענין דחשיבא לשני עבירות שיש בה שתים רעות ופי' רש"י דמייתי לה מכותיים וקדריים כו' אע"פ שיראתן פחותה כו' ע"ש אבל א"כ לא ה"ל לאתויי דכתיב כי שתים רעות עשה וגו' דהא עליה קאי ונראה לומר דמייתי נמי האי קרא דביה נמי מפורש הנהו שתים רעות שהוא מחובר למטה והיינו ב' רעות דאותי עזבו מקור מים חיים ולא עוד שחוצבים להם בארות וגו' שהוא כפול ובלשון רבים שאיוו לאלוהות רבים כמ"ש כי מספר עריך היו אלהיך והם נשברים דהיינו שכלם פחותים ביותר ומייתי בכה"ג כי עברו וגו': 


זקנה  קפצה עליו דכתיב נחמתי כי המלכתי גו' אמר הקב"ה אקפוץ עליו זקנה כו'. אבל בקרא מוקדם פסוק ויהי כי זקן שמואל וגו' לפסוק נחמתי כי המלכתי וגו' וצ"ל דאין מוקדם ומאוחר גם בנביאים מיהו מתוך ענינא לא משמע כן דבהאי קרא ויהי כי זקן שמואל מסיים וישם בניו שופטים וגו' ומתוך זה נתמנה שאול למלך כמ"ש אתה זקן ובניך לא הלכו וגו' שימה לנו מלך וגו' וצ"ע: 


משה  ואהרן לא בטלו מעשה ידיהם כו'. עיין פי' רש"י ונראה לפרש שלא בטלו מעשה ידיהם היינו שנמשח אלעזר להיות כ"ג ע"י משה ואהרן קודם שמתו ודומיא דהכי מעשה ידיו של שמואל שנמשח שאול ע"י שמואל וקרא דמייתי הכא מפורש משה ואהרן בכהניו של אלעזר שנמשח ע"י ושמואל בקוראי שמו דהיינו שנמשח שאול ע"י שהוא בקוראי שמו כי שמואל נקרא ע"ש מה' שאלתיו: 


אקפץ  עליו זקנה כו'. מהכא משמע דשמואל מת קודם זמנו והא דאמרינן ספ"ק דסוטה את מספר ימיך אמלא מלמד שהקב"ה ממלא שנותיהם של צדיקים מיום ליום י"ל דשאני שמואל שהוא בקש על זה שלא יבטלו מעשה ידיו בחייו וא"א בענין אחר: 


ב'  שנים ומחצה תפלתו כו' ופירוש הכתוב ושאול יושב בגבעה תחת זכות של אשל הגדול שהוא שמואל שהיה דר ברמה וצ"ל הא דנחמתי כי המלכתי את שאול היה בתחלת מלכותו ולולא תפלתו של שמואל היה שאול מת מיד אלא שתפלתו היה מאריך לו שתי שנים ומחצה עד שהגיעה מלכותו של דוד ודו"ק: 


חצבתי  בנביאים הרגתים וגו'. כלומר ע"כ חצבתי וגזרתי וגם את הנביאים הרגתים דהיינו הריגה שמתו קודם הגעת זמנם כמו הכא גבי שמואל שמת קודם זמנו משום גזירת הגעת מלכות דוד: 


וכי  בכדי ספדו ספדיא כו'. ממיתה לא פריך דלא מפרש ביה מיתה אלא ויגוע כמ"ש התוס' וכדמפרש בסוטה עכ"ל והיינו אמה שאמרו שם דפתחינהו יעקב לעיניה ואחיך כו' ופרש"י למאי דמשני וא"ל מקרא אני דורש כו' ודחנטו חנטיא כו' נדמה להם שמת אבל חי היה עכ"ל והענין דחוק ועיקר שינויא חסר מן הספר ושמעתי לפרש בסוגיא זו משום דאיכא לפרש הא דיעקב אבינו לא מת בשני פנים אם שלא מת כלל גם בגוף אם שלא מת בנפש כשאר צדיקים אבל בגוף היה מת ואהא שלא מת בנפש לא חש להקשות דמפורסמת היא דאמאי נקט יעקב טפי מאברהם ויצחק דודאי גם הם לא מתו בנפש ואי שלא מת אף בגוף קאמר וכי בכדי ספדו ספדיא כו' ומשני ליה דודאי בנפש קאמרי דלא מת ודתקשי אמאי נקטי יעקב טפי דמקרא אני דורש כו' מקיש הוא לזרעו ומש"ה נקטי יעקב כמו שהוזכר בקרא בהקישא דלא שייך אלא ביעקב להקישו לזרעו משא"כ באברהם ויצחק משום זרעו ישמעאל ועשו ומייתי ליה מדכתיב אל תירא עבדי יעקב וגו' מקיש הוא בכמה כתובים קרי ליה לכלל ישראל בשם יעקב ומיהו הכא דכתיב ביה ואת זרעך וגו' משמע דעבדי יעקב היינו יעקב עצמו ועי"ל בזה ע"פ מ"ש בפ"ב דכתובות מתים שבחו"ל אינן חיים שנאמר נותן נשמה לעם עליה וגו' כי א"י נקרא ארץ החיים מיתת צדיקים שבא"י אינה רק מיתה מקרית משא"כ בחו"ל דהמיתה היא טבעית וע"כ צריכין לגלגול מחילות וז"ש יעקב אבינו לא מת דודאי אברהם ויצחק שמתו בא"י חיים הם גם במיתתן כיון שמתו בא"י אבל יעקב אבינו שמת בחו"ל היה לבעל דין לומר דאינו חי כמותן ולזה אמר דאף הוא חי וכאלו מת בא"י וא"ל וכי בכדי חנטו כו' ומהיכא תיתי לך שהוא חי יותר משאר מתים שבח"ל וא"ל מקיש כו' הנני מושיעך מארץ רחוק דהיינו ממצרים בחיים כאלו אתה מת בא"י כמו זרעך יוסף שבא ממצרים ארץ שביו בחיים לשם:





רש"ש

גמרא תנא כתיים עובדים כו'. כצ"ל וכן בפרש"י ד"ה ששקולה:





הגהות יעב"ץ

גמ' מיד נקרי. נ״ב נ"מ לאזדהורי בדכוותה:


רש"י ד"ה כי הוה מיפטר ר"נ מר״י. נ"ב כסבור היה ר"נ היה האורח ואינו נראה אלא ר״נ הוה בעל הבית כי הוא סתם ר״נ חתניה דר״ג היה דעשיר הוה הוא היה בעל הסעודה ולכן נזכר בראשונה ור״י האורח באחרונה. וכן ממ״ש ר"נ לר״י לימא מר מילתא נראה כן. ור"י בא מא"י וא"ל חדושים בשם ר"י והוא הלוקח רשות מר"נ ומברכו:


תוס׳ ד"ה ביודעה. שבא עליה. נ"ב כענין ואיש לא ידעה (בראשית כד):





בן יהוידע

אָמַר לְפָנָיו: רִבּוֹנוֹ שֶׁל עוֹלָם, שְׁקַלְתַּנִי כְּמֹשֶׁה וְאַהֲרֹן, דִּכְתִיב: (תהלים צט, ו) "מֹשֶׁה וְאַהֲרֹן בְּכֹהֲנָיו, וּשְׁמוּאֵל בְּקֹרְאֵי שְׁמוֹ" וכו'.. נראה מה שאמר 'דִּכְתִיב מֹשֶׁה וְאַהֲרֹן בְּכֹהֲנָיו' תלמודא קאמר לה אבל שמואל כך אמר שְׁקַלְתַּנִי כְּמֹשֶׁה וְאַהֲרֹן, מַה מֹּשֶׁה וְאַהֲרֹן לֹא בָּטְלוּ מַעֲשֵׂה יְדֵיהֶם בְּחַיֵּיהֶם אַף אֲנִי לֹא יִתְבַּטְּלוּ מַעֲשֵׂה יָדַי בְּחַיָּי, כי הוא ידע ברוח הקודש שהיה שקול בישיבה של מעלה כמשה ואהרן.
אי נמי אפשר דשמואל עצמו אמר הכתוב הזה בתוך דבריו דידע ליה משום שהוא נאמר במזמורים של משה רבינו ע"ה שהם מן תפלה למשה ואילך.



מַה מֹּשֶׁה וְאַהֲרֹן לֹא בָּטְלוּ מַעֲשֵׂה יְדֵיהֶם בְּחַיֵּיהֶם אַף אֲנִי לֹא יִתְבַּטְּלוּ מַעֲשֵׂה יָדַי בְּחַיָּי. מה שפירש רש"י ז"ל על יהושע שאף הוא תלמידו של אהרן שלא מת בחיי משה ואהרן, הוא דוחק מאד, והלא נדב ואביהוא מתו בחיי משה ואהרן ואם נאמר דקאי על יהושע מצד הסמיכה שסמך אותו משה רבינו ע"ה ומינהו להיות במקומו מנהיג את ישראל אם כן ענין זה אין בו שייכות לאהרן הכהן ע"ה ואמאי נקיט ליה? ועוד המינוי שמינהו בפירוש אתמר שיטול השררה הזאת אחר פטירתו.
ואפשר ליישב נדב ואביהוא שאני שהם אמרו מתי ימותו שני זקנים הללו ואנחנו נהיה מנהיגים את הדור (סנהדרין נב.), ולכן דבורם גרם להם שימותו בחיי משה ואהרן. מיהו עם כל זה קשה דודאי איכא כמה גדולים בישראל שלמדו תורה מפי משה רבינו ע"ה ומפי אהרן הכהן ע"ה והם הנשיאים וכיוצא שנפטרו בחיי משה רבינו ע"ה ואהרן הכהן ע"ה.
וגם מה שכתב מהרש"א ז"ל על אלעזר, דבר זה מוקשה מאד דמה שייכות יש לאהרן הכהן ע"ה במשיחת אלעזר? ועוד דאם ענין כזה חשיב ביטול מעשה ידיו תיקשי איך אהרן הכהן ע"ה שמשחו משה רבינו ע"ה לכהן גדול נפטר בחיי משה רבינו ע"ה? מיהו על זה יש לומר כיון דנטל בנו כתר כהונה לא חשיב זה ביטול מעשה ידיו, מה שאין כן גבי שאול שרצה הקב"ה להעביר כתר מלכות שלו לאיש אחר חשיב זה ביטול.
ברם על עיקר המאמר נראה לי בס"ד מה שאמר 'מֹּשֶׁה וְאַהֲרֹן לֹא בָּטְלוּ מַעֲשֵׂה יְדֵיהֶם בְּחַיֵּיהֶם' היינו על שתי מתנות יקרות ועליונות שניתנו לישראל על ידם ובזכותם, והם מן וענני כבוד שהם מתנות עליונים ורוחניים, דאף על פי שישראל חטאו ותפלו על המן וקראוהו 'לֶּחֶם הַקְּלֹקֵל' (במדבר כא, ה), ואף על פי שבאו למקום ישוב בארץ סיחון ועוג שנמצא שם מזון גשמי עם כל זה לא בטל המן בחיי משה רבינו ע"ה, וכן ענני כבוד אף על פי שעבדו העגל ונסתלקו ענני כבוד שעה מועטת עם כל זה לא בטלו אלא תכף ומיד חזרו בשביל אהרן הכהן ע"ה.



מִי גָּרַם לְשָׁאוּל שֶׁיֵּשֵׁב בַּגִּבְעָה שְׁתֵּי שָׁנִים וּמֶחֱצָה? תְּפִלָּתוֹ שֶׁל שְׁמוּאֵל הָרָמָתִי. הנה בודאי לאו כל אותם שתי שנים ומחצה היו בעבור תפלתו של שמואל הנביא ע"ה כי זה היה רק מעת שחטא במלחמת עמלק והכי קאמר מי גרם שתהיה נמשכת ישיבתו של שאול במלכות בגבעה עד סוף שתי שנים ומחצה? תפלתו של שמואל, דלולא תפלתו לא היה נשאר משך זמן זה כולו. אך קשה כיון דאמר אֵין מַלְכוּת נוֹגַעַת בַּחֲבֶרְתָּה אֲפִלּוּ כִּמְלֹא נִימָא וכו' איך הועילה תפלתו של שמואל הנביא ע"ה לעכב מלכות דוד המלך ע"ה?
ונראה לי דאין הכי נמי כך היא המדה אך היינו רבותא דתפילת שמואל הנביא ע"ה שהחליפה השיטה, ואפשר שיש בזה טעם כמוס ונסתר שהוצרך הדבר להיות כך לפי העת והזמן, נמצא שאול המלך ע"ה נמשכה מלכותו שלושים חודשים, ורמוז מספר זה של שלשים בניקוד תיבת זֶה, מה שאמר (שמואל א' ט, יז) 'זֶה יַעְצֹר בְּעַמִּי' דנקוד תחת זֶה סגו"ל שהוא שלושים.



אֶקְפֹּץ עָלָיו זִקְנָה. בזה יובן בס"ד מה שאמר לו ישראל בסימן ח' (שמואל א' ח, ה) 'הִנֵּה אַתָּה זָקַנְתָּ' דייקי בתיבת 'אַתָּה' לרמוז אתה היית סיבת הזקנה, כי לולי טענתך לא היתה קופצת עליך זקנה, ומן הכתובים משמע דקפצה קודם שהמליך את שאול, ואין זו תימה כי הקב"ה צופה עתידות ועשה מראשית בעבור אחרית שידע דאחר שימלוך שאול יהיה כך וכך וצריך שיפטר שמואל, ויצטרך לזקנה כדי שלא יהרהרו אחריו.
ואם תאמר למה לא המתין לעשותו זקן אחר שימלוך שאול שיגיע זמן הצטרכות הזקנה? יש לומר שרצה שיהיה ניכר שמואל לעיני הכל בזקנה ימים רבים. אי נמי הקדים לו הזקנה, כדי שיחשוב שמואל הנביא ע"ה שקרב קיצו ואז ימנה את בניו שופטים קודם שימלוך שאול ובזה מתורץ קושית מהרש"א ז"ל.



רַב נַחְמָן וְרַבִּי יִצְחָק הֲווּ יָתְבֵי בִּסְעוּדָתָא, אָמַר לֵיהּ רַב נַחְמָן לְרַבִּי יִצְחָק: לֵימָא מַר מִלְּתָא. יש להקשות איך נעלם מן רב נחמן דבר זה שהוא עיקר גדול בהלכות סעודה, דאית ביה סכנה דשמא יקדים קנה לושט?
ונראה לי בס"ד דראיתי להגאון חיד"א ז"ל בברכי יוסף דחקר בדין זה דחזי לרבנן קדישי דלא זהירי בדין זה כלל ושנות דור ודור משיחין בתוך הסעודה ואינם ניזוקין וכתב דמצא על זה חילוק מסתבר בספר אליה רבה ז"ל דכלל זה לא איירי אלא בימיהם שהיו אוכלין בהסבה ולכן היה בזה חשש נזק אבל עתה שאין אוכלין בהסיבה וימין ושמאל שקולין נינהו ליכא למיחש עיין שם.
ולפי זה יש לומר לעולם רב נחמן ידע לדין זה אך נזדמן שהם לא היו אוכלין בהסיבה באותו הפעם, והוא ראה את רבי יצחק שלא היה מיסב אלא ימין ושמאל שקולין נינהו ולכך אמר לו 'לֵימָא מַר מִלְּתָא' דכהאי גוונא אין כאן חשש, ורבי יצחק אמר לו 'הָכִי אָמַר רַבִּי יוֹחָנָן: אֵין מְסִיחִין בִּסְעוּדָה שֶׁמָּא יַקְדִּים קָנֶה לְוֵשֶׁט' רמז לו בזה כיון דרבי יצחק שהוא אמורא אמר להאי דינא בסתם ולא תלה הדין בהסיבה שמע מינה דהאי דינא איתיה אפילו כשאין יושבין בהסבה משום דגזרינן בלא הסבה משום הסבה דאם לא כן לא הוה נקיט בסתם דאמורא צריך לפרש דבריו ודוקא תנא אין דרכו לפרש, ועוד דהוא אמר הטעם 'שֶׁמָּא יַקְדִּים' שהוא חשש סכנה, וכיון דאיכא סכנה וודאי מסתברא דיש לגזור בזה אפילו בלא הסבה.
ובזה יתורץ קושית הרי"ף ז"ל דרבי יצחק איך דבר עתה בתוך הסעודה בהאי מימרא דרבי יוחנן? ובזה ניחא דבאמת הם היו יושבים בלא הסיבה ועל כן ליכא בזה חשש סכנה ורק יש למנוע השיחה משום גזרה דשמא ידברו גם בהסיבה ולכך כדי להודיעו דין זה דבר בו עתה לפי שעה ולא חש.
ועוד נראה לי בס"ד דלעולם רב נחמן ידע זה הדין אך חשב בטח בדברי תורה לית לן בה דשומר מצוה לא ידע דבר רע, וכמו שאמרו בגמרא דפסחים (פסחים קט:) על הזוגות, כוס של ברכה מצטרף לטובה ואינו מצטרף לרעה משום דשומר מצוה לא ידע דבר רע, והשיב לו רבי יצחק דהכי אמר רבי יוחנן דאין משיחין משום האי טעמא דסכנתא, וכיון דהחשש הוא משום סכנה יש לגזור אפילו במדבר בדברי תורה משום מראית העין דהרואהו מרחוק אינו יודע שהוא מדבר בדברי תורה וחושב שמדבר במילי דעלמא וגם הוא ילמוד לדבר מילי דעלמא.
ובזה יתורץ בס"ד קושיית העולם, דמקשין למה הביא עתה מאמר זה דיעקב אבינו ע"ה לא מת, וכי לא היה בידו שום דבר מעניינא דיומא או מעין הסעודה? ובזה יתורץ שפיר דקדוק זה כי מהאי דינא שהוצרך להגידו לפי שעה מובן דחוששין משום מראית העין ולכך אף על גב דבדברי תורה אין נזק חוששין מפני הרואין מרחוק, ולכן הביא מאמר 'יַעֲקֹב אָבִינוּ לֹא מֵת' ואמר 'בִּכְדִי חָנְטוּ חַנְטַיָּא?' והשיב 'מִקְרָא אֲנִי דּוֹרֵשׁ' וכתב רבינו מהר"ם אלשיך ז"ל בפרשת ויחי, דרוצה לומר מה שחנטו הוא לעיני הרואין שלא יעשוהו אלוה ח"ו בראותם שנתקיים גופו אחר שמת וחוששין למראית העין, ולכך לעיני הרואים עשו לו חנטה טבעית ורק לא פתחו בטנו וכנזכר שם יעוין שם, ולכן הביא רבי יצחק מאמר זה, דחש יוסף הצדיק ע"ה משום מראית העין שלא יצא תקלה מזה ועשה לו חניטה אף על פי שהוא לא מת ולא היה צריך חניטה, ואם כן מזה המאמר בא לחזק דבריו הראשונים שלא היה רוצה לדבר בדברי תורה אף על פי דאין יוצא מזה נזק דשומר מצווה לא ידע דבר רע, ורק חש משום מראית העין שלא יצא תקלה מזה דהרואהו מרחוק מדבר בתוך הסעודה ואינו שומע שהוא מדבר בדברי תורה חושב שהוא מדבר במילי דעלמא ואז יחשוב דמותר לדבר בתוך הסעודה אפילו במילי דעלמא.



כָּל הָאוֹמֵר: 'רָחָב' 'רָחָב', מִיָּד נִקְרִי. מקשים למאי נפקא מינה אשמעינן דבר זה? מה דהוה הוה! דהא ודאי בזמן הזה אין מי שיודעה ומכירה כדי דנקרי בהזכירו אותה פעמיים! ונראה לי בס"ד דבא ללמדנו הזכרת השם פעמיים הוא דרך חיבה, ולכך צריך שיזהר האדם באשת איש דעלמא שיודעה ומכירה שלא יזכיר שמה פעמיים דזה הוי דרך חיבה ואיכא חשש פן יתעורר בקרבו איזה הרהור מעט וכמו דחשו רבותינו ז"ל באשתו נדה במזיגת כוס והצעת המטה דאסרו בזה משום דהוי דרך חיבה ואיכא בזה חשש התעוררות תאוה וכיוצא בזה יש ליזהר בכל דבר שהוא דרך חיבה.
ובזה יתורץ בס"ד דקדוק אחר והוא מה שהביא האי שמועה דרחב רחב סמוך לאותה שמועה דיעקב אבינו לא מת, ויש להקשות מה שייכות יש לזה עם זה? אך הענין הוא על פי מה שאמר רבינו מהר"ם אלשיך ז"ל בפרשת ויחי דהשי"ת נתן נר"ן [נפש, רוח, נשמה] ליעקב אבינו ע"ה בהיותו נקרא בשם יעקב ואחר כך כשקראו ישראל נתן לו עוד נר"ן אחרים גדולים מאותם נר"ן, והם נר"ן של בחינת ישראל, וכשנפטר נסתלקו הנר"ן של בחינת ישראל בלבד ולכן בשם ישראל דוקא כתיב מיתה אבל בשם יעקב לא כתיב מיתה כי נר"ן דבחינת יעקב נשארו בו, ולכן דקדקו בלשונם לומר 'יַעֲקֹב אָבִינוּ לֹא מֵת' רוצה לומר נר"ן שהיה לו בהיותו יעקב אבינו שהוליד השבטים בעודו בשם 'יעקב' זה לא מת כי נשארו בו הנר"ן דבחינת יעקב עד כאן דבריו.
ונראה לי הטעם דשל בחינת יעקב נשארו ושל בחינת ישראל נסתלקו, היינו מפני שהקב"ה כפל שם יעקב שקראו (בראשית מו, ב) 'יַעֲקֹב יַעֲקֹב' בדרך חיבה מה שאין כן שם ישראל לא כפל אותו לו לכך זכו נר"ן של בחינת יעקב שלא יהיה בהם מיתה ולא יקרא על שם יעקב מיתה אלא ישארו בחיים, ולכן אחר מאמר זה שאמר 'יַעֲקֹב אָבִינוּ לֹא מֵת' הביא מאמר 'הָאוֹמֵר רָחָב רָחָב' ללמדנו הטעם דיעקב לא מת מפני ששם זה כפלו הקב"ה ובכפל קנה חיבה ולכך לא מת ומנא ליה דכפל השם עושה חיבה הוא ממה שאמר 'הָאוֹמֵר רָחָב רָחָב נִקְרִי' ונמצא בזה נעשה קשר היטב לשני מאמרים האלה.



אָמַר לֵיהּ רַב נַחְמָן: אֲנָא אֲמִינָא, וְלָא אִכְפַּת לִי. קשה היה להקשות לו מיניה וביה דהא רבי יצחק עצמו כשאמר מאמר זה הזכיר רחב שני פעמים?
ונראה לי ודאי רב נחמן לא חשב דרב יצחק אמר נקרי על אדם שאינו יודעה כלל דדבר זה הוא זר מן השכל, אך חשב דרבי יצחק איירי באדם שראה צורתה כי בזמן קדמון היו עושים צורתו של אדם בעודו בחיים שהצורה תהיה כמוהו ממש וזו הצורה תשאר לדורי דורות, ועל זה אמר רבי יצחק מי שראה צורתה ואמר רחב רחב נקרי, ולכן רבי יצחק שלא ראה צורתה אף על פי שאמר רחב רחב לא אכפת לו ולכך הקשה לו רב נחמן מעצמו כי אפשר שרב נחמן ראה צורתה ועם כל זה אמר 'רָחָב רָחָב' ולא אכפת לו.
והשיב אֲנָא אֲמִינָא בְּיוֹדְעָהּ בהיותה בחיים בעורה ובשרה וגם בְּמַכִּירָה שהיה לו איזה ריעות עמה כי היכר נאמר על ריעות וחברה, כמו שאמר רבי לבר קפרא איני מכירך בעולם וכנזכר בגמרא (מועד קטן טז.) דרוצה לומר על חברה וריעות. ומה שאמר וּבְמַזְכִּיר אֶת שְׁמָהּ קָא אֲמִינָא, הכונה דנחית להזכיר שמה כפלים בעבור חיבה, ולא שבא לפיו שמה כפלים בלי כונה מכוונת ובזה ניחא לקיים הגרסא ודלא כהרב גבורות ארי ז"ל.



אָמַר לֵיהּ: אֶמְשֹׁל לְךָ מָשָׁל. יש להקשות למאי הוצרך לומר המשל? יאמר לו תכף בַּמָּה אֲבָרֶכְךָ? אִם בַּתּוֹרָה? וכו' אֶלָּא, יְהִי רָצוֹן שֶׁיְּהוּ כָּל צֶאֱצָאֵי מֵעֶיךָ כְּמוֹתְךָ!
ונראה לי בס"ד דיש מקטרגים שמים לבם על הברכות שמברכים זה לזה לקטרג בהם על המבורכים כי צרה עיניהם בברכות של בני אדם ולכן כדי לעשות הברחה לברכה זו מן המקטרגים אשר שמעו שאמר לו 'לִיבָרְכָן מַר' לכך פתח דבריו במשל שאז יאמרו המקטרגים זה ממשל משלים ואינו מברך ולא ישימו לב על דבריו ואז בסוף דבריו יאמר הברכה של יהי רצון, ובזה עשה לה הברחה מן המקטרגים שלא הרגישו בה שהסיחו דעתם.
וכיוצא בזה אמרו רבותינו ז"ל (מדרש רבה שמות מג, א) על פסוק (תהלים קו, כג) 'עָמַד בַּפֶּרֶץ לְפָנָיו' כשבא משה רבינו ע"ה להתפלל על ישראל במעשה העגל, באו השטן וגונדא דיליה לקטרג על התנצלות שעושה להם בתפילתו, מה עשה תחלת דבריו פתח ואמר (שמות לב, לא) 'אָנָּא חָטָא הָעָם הַזֶּה חֲטָאָה גְדֹלָה' ואז תכף נסתלקו ונדחו השטן וגונדא דיליה משם כי אמרו זה בא לקטרג ולא להציל, ולזה אמר 'עָמַד בַּפֶּרֶץ' שעמד במקום הפורץ זה השטן, ואחר שנדחו אז סיים דבריו בהצלתם באומרו (שמות לב, לב) 'וְעַתָּה אִם תִּשָּׂא חַטָּאתָם וְאִם אַיִן מְחֵנִי נָא מִסִּפְרְךָ אֲשֶׁר כָּתָבְתָּ' וכמו שכתב בזה בעל אהל יעקב ז"ל וכן הענין כאן.



לְאָדָם שֶׁהָיָה מְהַלֵּךְ בַּמִּדְבָּר, וְהָיָה רָעֵב וְעָיֵף וְצָמֵא. יש להקשות הוה ליה לסמוך צמא לרעב? ונראה לי כי העייפות תבא על הרוב מחמת הרעבון דנחלשים איבריו כולם מחמת רעבון שלא ישאר בהם עוד כח דהכח בא מן האכילה כנודע כמו שנאמר (מלכים א' יט, ח) 'וַיֵּלֶךְ בְּכֹחַ הָאֲכִילָה הַהִיא אַרְבָּעִים יוֹם'.



וּמָצָא אִילָן שֶׁפֵּרוֹתָיו מְתוּקִין, וְצִלּוֹ נָאֶה, וְאַמַּת הַמַּיִם עוֹבֶרֶת תַּחְתָּיו. קשה צִלּוֹ נָאֶה וְאַמַּת הַמַּיִם תַּחְתָּיו זה נראה לו קודם שקרב אל האילן כי נראה זה מרחוק אבל פֵּרוֹתָיו מְתוּקִין ידע אחר שהגיע אליו ואכל מפירותיו ואם כן הוה ליה למנקט פֵּרוֹתָיו מְתוּקִין באחרונה?
ונראה לי בס"ד שהוכרח לסדר דברים אלו בכך משום דנקיט להו על פי סדר תחלת דבריו שאמר רָעֵב עָיֵף צָמֵא, והרעבון הלך באכילת פירותיו, ועייפות הלכה בישיבתו בצילו, וצמאון הלך כששתה מן המים העוברים תחתיו. ומה שאמר 'אַף אַתָּה בַּמָּה אֲבָרֶכְךָ?' נתכוון לפי דרכו לברכו בשם מ"ה שהוא שם הוי"ה במילוי אלפי"ן.





בניהו

וּמָצָא אִילָן שֶׁפֵּרוֹתָיו מְתוּקִין, וְצִלּוֹ נָאֶה, וְאַמַּת הַמַּיִם עוֹבֶרֶת תַּחְתָּיו. בסה"ק בֶּן יְהוֹיָדָע דקדקתי דמה שמצא פירותיו מתוקין זה היה באחרונה דאחר שאכל מהם ידע שהם מתוקין אך הצל ואמת המים מצא בתחלה ולמה נקט פירותיו מתוקין תחלה? עיין שם
ונראה לי בס"ד דאין הכונה שמצא הפירות מתוקין על ידי שאכל מהם אלא הכונה מצא מין פירות שדרכן להיות מתוקין כגון תאינים וכיוצא והוא ראה מרחוק אילן שמוציא פירות שדרכן וטבען להיות מתוקין וזה ראה ברחוק קודם שהגיע אליו קודם שראה צילו וקודם שראה אמת המים עוברת תחתיו והצל רואהו קודם אמת המים שאפילו דחפירת אמת נראית מרחוק קצת שמא היא יבשה ואין בה מים עוברים ואין רואה זה אלא עד שיקרב אליו ממש ולהכי נקיט זה באחרונה.





גבורת ארי

והא בר חמשין ותרין הוה פירש"י דכתיב עד יגמל הנער וכ"ד חדשים נקרא תינוק וכתיב וישב שם עד עולם עולמו של לוים חמשים שנה שנאמר ומבן חמשים שנה ישוב מצבא העבודה. ואני תמה אע"ג דדבר זה אמרו בירושלמי פ"ד דברכות ומדרש שוחר טוב ע"כ גמרא דידן לא סבירא לה הכי דהכי אמרו התם א"ר לוי בכל עצב יהיה מותר ודבר שפתים אך למחסור חנה ע"י שריבתה בתפלה קצרה בימיו של שמואל שאמרה וישב שם עד עולם והא אין עולם של לוים אלא חמשים שנה שנאמר ומבן חמשים וגו' אמר ר' יוסי ב"ר בון שתים שגמלתו והא הגמרא דידן קאמר שמת שמואל משום לתא דשאול ואילו לרבי לוי מתחילת לידתו נגזר שיהיו ימיו כ"כ ולא יותר כדאמרה אמו בתפלתה. ובתוספות החשבון מכוון כהוגן ע"פ מקראות וכן פירש רש"י גופיה בפ"ב דתמורה (דף ט"ו):


דאמר מר מת בנ"ב שנה זהו מיתתו של שמואל הרמתי. פי' רש"י ולא כרת היה במס' שמחות מפרש מת בכך שנים זו היא מיתת כרת בכך וכך שנים זו היא מיתת אסכרה ואני תמה איך נעלם מרש"י דהא ברייתא זו היא בסוף פ"ג דמועד קטן והכי תניא התם מת בן חמשים שנה זו היא מיתת כרת בנ"ב זו היא מיתתו של שמואל הרמתי ששים זו היא מיתה בידי שמים ואמר רבה עלה מחמשים ועד ששים שנה זו היא מיתת כרת. והאי דלא חשיב להו משום כבודו של שמואל הרמתי. ועוד קשה לי דבמס' שמחות לא אמרו הכי. והכי תניא התם בפ"ב מת בפחו' מנ' מת בהכרת.בנ"ב זהו מיתתו של שמואל הרמתי וששים שנה זהו מיתה האמורה בתורה שנאמר תבא בכלח אלי קבר ומיתת אסכרה לא חשיב שם ועוד דפליג אגמרא דידן דקאמר פחות מנ' הוה כרת הא בר נ' משמע דנפק ליה מכרת ובגמ' דידן אמרי' מנ' ועד ס' הוי כרת ובמת בן ס' הוי מת מיתה בידי שמים ושם אמרו שזהו מיתת כל אדם והיינו מיתה האמורה בתורה שאמרו שם מדנפקא ליה מתבא בכלח אלי קבר ונ"ל דבהא פליגי בהאי דמת בהכרת משום דבירושלמי נפקא ליה הא מאל תכריתו את שבט משפחות הקהתי ומבן חמשים ישוב מצבא העבודה ולא יעבוד עוד ופליגי בעד ועד בכלל לגמרא דידן מבן נ' ישוב ולא שנת נ' בכלל אלא כלמטה הימנו ועובד ולהאי דמס' שמחות מבן נ' ונ' בכלל ישוב ואינו עובד וכה"ג אמרינן בפ"ד דערכין (דף י"ח) גבי אם מבן חמש ואם מבן עשרים דכתב רחמנא גבי ערכין דלמ"ד עד ועד בכלל שנת חמש וכו' כלמעלה ולמ"ד עד ולא עד בכלל הוי כלמטה מיהו קשה לי על פירוש זה דהא קרא אחרינא כתיב בפרשת נשא מבן שלשים שנה ומעלה ועד בן חמשים כל הבא לעבוד עבודה ועבודת משא משמע דבתוך זמן זה ראוי לעבודה ולא יותר דהא מהאי קרא נפקא ליה בפ"ק דחולין (דף כ"ה) דבן ל' לעבודה. והשתא שקולי משקלי קראי דלמ"ד עד ולא עד בכלל והאי מבן נ' ולא בן נ' בכלל וכלמטה הוא הא עד בן נ' דאידך קרא נמי ולא עד בכלל והוה שנת נ' כלמעלה וה"נ למ"ד עד ועד בכלל ובן נ' בכלל ישוב א"כ עד בן נ' נמי עד בכלל וכלמטה ושנת נ' בכלל העבודה וה"נ אמרינן בערכין אפילו תימא רבי שקולי משקלי קראי מכדי כתיב מבן חדש ועד בן חמש תו מבן חמש עד בן עשרים למה לי והיינו כמו שכתבתי ובמקום אחר יתבאר יותר:


אמר הקב"ה אקפיץ עליו זקנה קשה לי הא האי קרא דכאשר זקן שמואל קודם האי קרא דנחמתי כי המלכתי את שאול ואפילו קודם שמלך שאול הוא והא על ידי זקנה שקפצה עליו והוכרח ע"י זה לשום בניו לשפוט את ישראל ובניו לא הלכו בדרכיו מפני זה נתגלגל הדבר ששאלו ישראל להם מלך לשפטם ואילו לא קפצה עליו זקנה לא היה משים בניו לשפוט אלא בעצמו היה שופטם ולא היה שאיל למלך כלל והא דקפצה עליו זקנה היתה סיבה למלכות שאול כדמפרש בקרא להדיא ואיך קאמר להיפך שמלכות שאול היתה סיבה לזקנה שלו:


ביודעה ובמכירה ובמזכיר את שמה נראה לי דבמזכיר את שמה לא גרסינן דהא דקאמר ביודעה ובמכירה לפרש אתי הא דאמר כל האומר רחב רחב כו' אם כן במזכיר את שמה למה לי דהא אמזכיר את שמה מפרש לה הכי ובפרק קמא דמגילה מייתי להא דרב יצחק ול"ג התם במזכיר את שמה וכן עיקר





פתח עינים

ומי סיב כולי האי וכו' מורינו הרב גדול הדור מהר"י הכהן דרש"ה ארי כמין חומר כאשר עיניך תחזינה משרים בדרוש להרב ז"ל שנדפס בס' קול בן לוי ואנכי עפר דל אמרתי איזה גרגיר לפי דרכו רק בעיניך תביט בקונטריס זה לעיל שבת דף נ"ו:


אין מסיחין בסעודה וכו' יעקב אבינו לא מת וכו'. בספרי הקטן דברים אחדים דף ז"ך אני בעניי הבאתי על מאמר זה מה שפירש הרב כתנות אור פ' שמיני דבר נחמד וע"פ הקדמותיו אמרתי אני הצעיר שם ובקונטריס פני דוד איזה גרגירים בס"ד:
וכבר ידוע מאי דתרגמה רבינו הרב מהר"ם אלשיך עפ"י מ"ש חכמי האמת דבחיר שבאבות היה לו שתי נשמות עליונות מאד קראו בשמותם יעקב ישראל ובשעת סילוקו נסתלקה נשמת ישראל אך נשמת יעקב לא נסתלקה ודייקי קראי ומאמרי רז"ל ע"פ הקדמה זו כמ"ש בעניותנו בכמה מקומות וז"ש יעקב אבינו לא מת יעקב דיקא:





שערי תורת בבל

(ה סע"ב פי' המיוחס לרש"י) ד"ה אף וכו' וירא ישראל וגו' ודרשינן ישראל סבא.—דרש זה הביא גם בעל הטורים פ' לך לך (יג יד), אבל מקורו לא נודע לנו.





יד דוד

ומי סיב שמואל כו' ופירש״י דשמואל חי נ״ב דכתיב וישב שם עד עולם עולמו של לוי חמשים ובבאר יעקב דף ח' ע״ב הקשה בשם הרב מהר״י דהא בשילה הי׳ דבשילה לוים אין נפסלים בשנים והדבר פשוט כמ״ש שם המחבר דאין כוונת רש״י דבחמשים הי' נפסל אלא מדכתיב עולם ומאי פירושו של עולם לזה קאמר המדרש מדמצינו לוים נפסלים בשנים בבית עולמים בחמשים שנה א״כ זמן כזה קרוי עולם ובע"כ צ״ל כן דהא הי׳ בן שתי שנים כשבא לשם וא״כ אי ס״ד מטעם דלוים נפסלים בשנים א״כ הרי לא ישב אלא מ״ח שנים שעם השנים הרי נ׳ אלא וודאי כדאמרן ועיין עוד שם בבאר יעקב דף ט׳ ומ״מ הא קשיא לי דלמה לא פירשו חז״ל עולם חמשים שנה כדמצינו ביובל וכן כתב הרלב״ג בפירושו אלא שכתב כן בשם חז״ל ואני לא מצאתי כי בירושלמי בכורים ותענית ובמדרש שמואל לא כתב כי עולמו של לוים נ' שנה ובשלמא אי הוה אמרינן דאדשמואל גופי׳ קאי שישב שם עד נ׳ שנה שאז כשר לעבודה שפיר דעדיפא לפרש עולם דידיה אבל לפי מה שפרשתי וכן מוכח דלא אדשמואל גופא קאי קשה ומ״ש רש״י בבכורת ירושלמי אמת הדבר כי הי׳ לראשונים ירושלמי קדשים כמ״ש הרמב"ם בהקדמתו לספר הי״ד ועיין שם הגדולים ומ״מ נראה כי טעות הוא ברש״י וצ״ל בבכורים. ועיין שנות חיים צ"ג. משכנות יעקב קכ״ה ע"ג. שמן המר ח״ב ק״ו ע״ד:


לימות שמואל. חיי עולם מ"א.


אף אתה במה אברכך רצוף אהבה.


תוס׳ ד״ה יעקב אבינו. זרע יצחק. זהב שבא שנות חיים נ"ד ע״ב צפנת פענח למהרי״ט נ"ג ע"ד.

